โบรกฯชี้ SET สัปดาห์นี้ปรับฐานจากเงินเฟ้อสหรัฐฯพุ่ง-ผู้ติดเชื้อนิวไฮ กลยุทธ์แนะลงหุ้น 60%
“บล.โนมูระ” ชี้ SET สัปดาห์นี้ปรับฐานกรอบ 1,667-1,650 จุด จากเงินเฟ้อสหรัฐฯพุ่ง หนุนเฟดเร่งขึ้นดอกเบี้ย ฟากผู้ติดเชื้อนิวไฮ กลยุทธ์แนะลงทุนในหุ้น 60% ชู MAKRO, ADVANC,BCPG เด่น
“โนมูระฯ” ชี้ SET สัปดาห์นี้ปรับฐานกรอบ 1,667-1,650 จุด จากเงินเฟ้อสหรัฐฯพุ่ง-ผู้ติดเชื้อนิวไฮ  กลยุทธ์แนะลงหุ้น 60% ชู MAKRO, ADVANC,BCPG เด่น
15 ก.พ. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (14-18 ก.พ.65) จากบริษัทหลักทรัพย์ โนมูระ พัฒนสิน จำกัด (มหาชน) โดยคาดแกว่งตัว “Sideways Down” โดยมองแนวต้านบริเวณ 1,707-1,715 จุด ส่วนแนวรับ 1,670-1,660 จุด โดยจากรายงานเงินเฟ้อสหรัฐฯ เดือน ม.ค. เร่งขึ้น 7.5% เทียบช่วงเดียวกันของปีก่อน สูงสุดในรอบ 40 ปี และสูงกว่าตลาดคาดที่ 1.2% เทียบช่วงเดียวกันของปีก่อน
ขณะที่ประธาน Fed สาขาเซนต์หลุยส์ สนับสนุนการปรับขึ้นดอกเบี้ย 100 bps ภายในการประชุม 3 ครั้งที่ จะถึง มี.ค. พ.ศ. และ มิ.ย.) ทำให้ FED Fund Rate Futures มองโอกาสในการขึ้นดอกเบี้ยปีนี้ถึง 6 ครั้ง (เดิม 5 ครั้ง) ขณะที่มุมมองของ Nomura คาดปรับขึ้น 50 bps ในเดือน มี.ค. และปรับขึ้น 25 bps ในเดือน พ.ค. มิ.ย. ก.ค. และ ธ.ค. แต่กรณีที่เงิน เฟ้อยังสูงต่อ มีโอกาสที่ Fed จะปรับขึ้นดอกเบี้ย 25bps ทุกการประชุมหลังเดือนก.ค. นอกจากนี้จับจับตาการรายงาน GDP ไตรมาส4/2564 ของยุโรป 15 ก.พ. นี้ โดยจากคาดการณ์ของ Consensus คาดทรงตัวที่ 4.6% (*) FOMC Minutes : 16 ก.พ.นี้ จับตาการรายงาน FOMC Minutes ของการประชุม FED ในเดือนม.ค. ซึ่งเป็นรอบการประชุมที่ส่งสัญญาณ Hawkish ขึ้นมาก จึงอาจจะ มีสัญญาณของนโยบายการเงินเพิ่มเติม
ขณะเดียวกัน16 ก.พ.นี้ จับตาการรายงานอัตราเงินเฟ้อเดือนม.ค. ของอังกฤษและจีน โดยสำหรับอังกฤษ Consensus คาดที่ 5.6% เทียบช่วงเดียวกันของปีก่อนเพิ่มขึ้นจาก 5.4% เทียบช่วงเดียวกันของปีก่อนในเดือนธ.ค. ส่วนของจีน Consensus คาดที่ 1.0% อ่อนตัวลงจากเดือนก่อนหน้าที่ 1.5%
ส่วนการรายงานผลประกอบการ ไตรมาส 4/2564 ของกลุ่ม Real Sectors จาก 14 บริษัทที่รายงานออกมาแล้ว ค่อนข้าง In-Line กับที่ตลาดคาด ขณะที่อีก 218 บริษัทที่มีคาดการณ์จาก Consensus จะทยอยรายงานในช่วงถัดไป คาดกำไรสุทธิรวมที่ 1.65 แสนล้านบาท โต24%เทียบช่วงเดียวกันของปีก่อน และโต 26% เทียบไตรมาสก่อนหน้า หลักๆมาจากฐานที่ต่ำ กว่าในช่วง ไตรมาส 4/2563 ที่เกิดการแพร่ระบาดระลอกใหม่จากคลัสเตอร์สมุทรสาคร
ขณะที่ช่วงไตรมาส 3/2564 เป็นช่วงที่พึ่งเริ่มผ่อนคลาย Lockdown จากสายพันธุ์ Delta ทำให้ กิจกรรมทางเศรษฐกิจในช่วงไตรมาส 4/2564 กลับมาดำเนินได้มากกว่า โดยหุ้นที่คาดว่าจะรายงานงบสัปดาห์นี้ ช่วง 14 ก.พ. ได้แก่ VGI,BTS ส่วน 15 ก.พ. ได้แก่ TOP, PTTGC, AWC และ 16 ก.พ. ได้แก่ MAJOR, MTC
กลยุทธ์การลงทุน : คาดตลาดปรับฐานจากภาพเงินเฟ้อสหรัฐฯที่เร่งตัว ขณะที่ตัวเลขผู้ติด เชื้อภายที่ทำ New High ต่อ มีโอกาสนำไปสู่มาตรการภาครัฐฯที่เข้มงวดขึ้น จึงมองเป็น – จังหวะในการปรับลดน้ำหนักหุ้นลง 5% เป็น 60% ซึ่งเป็นสัด ส่วนที่เราแนะนำให้เพิ่มมา ในช่วงดัชนี 1,620 จุด โดยมองกรอบการปรับฐานรอบนี้ที่ 1,667-1,650 จุด ระยะยาว แนะนำ 2022F Stock Picks: ADVANC,AMATA,GPSC KBANK,KCE, MAKRO, SCB, TIDLOR
หุ้นเด่นสัปดาห์นี้ แนะนำ MAKRO, ADVANC, BCPG  โดย  MAKRO คาเป้าหมาย 50 บาท  มองเป็นหุ้น Laggard การปรับโครงสร้างหนุน synergy สู่ผู้นำธุรกิจ ส่วน BCPG ราคาเป้าหมาย 19.60 บาท มองโครงการโรงไฟฟ้าแสงอาทิตย์ในไต้หวัน ช่วย Unlockvalue และ ADVANC ราคาเป้าหมาย 252 บาท มองเป็นหุ้น Value Play ปันผลสูง ที่กำลังเข้าสู่รอบของการเติบโต